Copyright: Microsoft Web Publishing Wizard Help © Microsoft Corporation. All rights reserved. Other product and company names mentioned herein may be the trademarks of their respective owners.
Citation: Microsoft Web Publishing Wizard Help © Microsoft Corporation. All rights reserved. Other product and company names mentioned herein may be the trademarks of their respective owners.


Použitie Sprievodcu publikovaním v sieti WWW od spoločnosti Microsoft

Sprievodca publikovaním v sieti WWW od spoločnosti Microsoft vám pomôže publikovať v sieti WWW ľubovolné priečinky a súbory, napríklad stránky HTML, grafické súbory a priečinky projektov.

Tipy

•	Stránky siete WWW môžete publikovať priamo z programu Prieskumník (Windows Explorer). Kliknite pravým tlačidlom na priečinok alebo súbor, ktorý chcete publikovať, kliknite na položku Odoslať (Send To) a potom kliknite na položku Sprievodca publikovaním v sieti WWW.

•	Ak sa chcete oboznámiť so Sprievodcom publikovaním v sieti WWW od spoločnosti Microsoft, kliknite na Príbuzné témy.

 Príbuzné témy


Publikovanie jedného priečinka alebo súboru na server WWW

Na server WWW môžete odoslať jeden priečinok alebo súbor tromi spôsobmi. Môžete spustiť program Sprievodca publikovaním v sieti WWW od spoločnosti Microsoft z ponuky Štart (Start) a na výzvu sprievodcu vybrať súbor. Môžete tiež kliknúť pravým tlačidlom na vybraný súbor v programe Prieskumník (Windows Eplorer), kliknúť na položku Odoslať (Send To) a potom kliknúť na položku Sprievodca publikovaním v sieti WWW. Alebo môžete vytvoriť odkaz na sprievodcu na pracovnej ploche a potom presunúť súbory na ikonu Sprievodcu publikovaním v sieti WWW. Pri odosielaní jediného priečinku alebo súboru na server WWW postupujte podľa týchto inštrukcií.

Ak chcete publikovať jeden priečinok alebo súbor

1	Spustite Sprievodcu publikovaním v sieti WWW od spoločnosti Microsoft.

2	Keď sa objaví dialógové okno Vitajte, kliknite na tlačidlo Ďalej.

3	Kliknite na tlačidlo Prehľadávať priečinky alebo na tlačidlo Prehľadávať súbory, vyberte priečinok alebo súbor, ktorý chcete odoslať a potom kliknite na tlačidlo Otvoriť.

4	Kliknite na tlačidlo Ďalej.

5	V poli Server WWW, kliknite na šípku dole a vyberte názov servera WWW, kam sa má odoslať vybraný priečinok alebo súbor.

6	Kliknite na tlačidlo Ďalej.

7	Kliknite na tlačidlo Dokončiť.

Poznámka

•	Ak sa želaný server WWW neobjavil v rozbaľovacom zozname, môžete ho do sprievodcu pridať, ak kliknite na tlačidlo Nový.

 Príbuzné témy


Publikovanie pomocou presúvania myšou

Ak chcete preniesť priečinky a súbory na server WWW, môžete si na pracovnej ploche vytvoriť odkaz na Sprievodcu publikovaním v sieti WWW od spoločnosti Microsoft a potom presúvať súbory na ikonu Sprievodcu publikovaním v sieti WWW. Pomocou presúvania myšou môžete na server WWW odoslať jediný priečinok alebo súbor takto:

Publikovanie priečinka alebo súboru pomocou presúvania myšou

1	Vytvorte si na pracovnej ploche odkaz na Sprievodcu publikovaním v sieti WWW. Informácie o tom, ako vytvoriť odkaz, nájdete v Pomocníkovi pre systém Windows.

2	V programe Prieskumník (Windows Explorer) prejdite do adresára, kde sa nachádza priečinok alebo súbor, ktorý chcete publikovať.

3	Skontrolujte, či je viditeľná ikona sprievodcu.

4	Kliknite na priečinok alebo súbor a presuňte ho na ikonu Sprievodcu publikovaním v sieti WWW.

5	Pri publikovaní svojich súborov postupujte podľa návodu na obrazovke.

 Príbuzné témy


Publikovanie niekoľkých súborov na server WWW

V Sprievodcovi publikovaním v sieti WWW od spoločnosti Microsoft nemôžete vybrať niekoľko súborov naraz. Ak chcete odoslať viac súborov, musíte preto použiť program Prieskumník (Windows Explorer). V tomto programe si vyberte súbory, ktoré chcete odoslať, kliknite na tieto súbory pravým tlačidlom, kliknite na položku Odoslať (Send To) a potom kliknite na položku Sprievodca publikovaním v sieti WWW. Ak si vytvoríte odkaz na sprievodcu na pracovnej ploche, môžete si v programe Prieskumník (Windows Explorer) vybrať viac súborov a potom ich presunúť na ikonu sprievodcu. Pri odosielaní niekoľkých súborov na server WWW postupujte podľa týchto inštrukcií.

Publikovanie niekoľkých súborov

1	Otvorte program Prieskumník (Windows Explorer).

2	Vyberte súbory, ktoré chcete odoslať.

3	Kliknite pravým tlačidlom na vybrané súbory, kliknite na položku Odoslať (Send To) a potom kliknite na položku Sprievodca publikovaním v sieti WWW.

4	V poli Server WWW, kliknite na šípku dole a vyberte názov servera WWW, kam sa majú odoslať vybrané súbory.

6	Kliknite na tlačidlo Ďalej.

7	Kliknite na tlačidlo Dokončiť.

Tipy

•	Ak chcete v programe Prieskumník (Windows Explorer) vybrať viac súborov alebo priečinkov, stlačte a držte kláves CTRL a v okne priečinku kliknite na každú položku, ktorú chcete vybrať:

Ak chcete vybrať v okne všetky súbory a priečinky, kliknite na položku Vybrať všetko (Select All) v ponuke Úpravy (Edit).

Ak chcete vybrať skupinu súborov, ktoré sa v okne Prieskumníka (Windows Explorer) nachádzajú vedľa seba, kliknite v tomto okne na ľubovolné prázdne miesto. Posunutím kurzora myši teraz môžete označiť rámom tie súbory, ktoré chcete vybrať.

•	Ak sa želaný server WWW neobjavil v rozbaľovacom zozname, môžete ho do sprievodcu pridať, ak kliknite na tlačidlo Nový.

 Príbuzné témy


Pridanie servera WWW

Pred prvým odoslaním súborov musíte zadať informácie o vašom serveri WWW Sprievodcovi publikovaním v sieti WWW od spoločnosti Microsoft. Sprievodca uloží umiestnenie servera WWW s názvom, ktorý zadáte - tak môžete na túto lokalitu ľahko odosielať ďalšie súbory. Postupujte podľa týchto pokynov, ak chcete pridať server WWW do sprievodcu.

Aby ste mohli pridať server WWW, musíte spustiť sprievodcu. Keď sa objaví dialógové okno Vitajte, kliknite na tlačidlo Ďalej. Vyberte si priečinok alebo súbor, ktorý chcete publikovať a potom kliknite na tlačidlo Ďalej.

Pridanie servera WWW

1	Kliknite na tlačidlo Nový.

2	Do poľa Opisný názov  napíšte priateľský názov pre server WWW, napríklad Môj server WWW. Opisný názov môže byť ľubovolný. Používa sa na identifikáciu servera v rozbaľovacom zozname. Ak treba, môžete nastaviť ďalšie možnosti po kliknutí na tlačidlo Spresniť (Advanced).

3	Keď ste hotoví, kliknite na tlačidlo Ďalej.

4	Do poľa URL alebo internetová adresa napíšte internetovú adresu, ktorú používate na prístup k serveru WWW, kde publikujete svoje súbory.

5	Do poľa Lokálny adresár napíšte cestu k súborom, ktoré chcete pričleniť k vybranému URL.

6	Keď ste hotoví, kliknite na tlačidlo Ďalej.

7	Kliknite na tlačidlo Dokončiť.

 Príbuzné témy


Úvod do Sprievodcu publikovaním v sieti WWW od spoločnosti Microsoft

Ak chcete publikovať informácie na sieti WWW, musíte uložiť všetky stránky na server WWW. Väčšina poskytovateľov internetových služieb (ISP) ponúka služby umiestnenia zákazníckych stránok na serveri WWW. Sprievodca publikovaním v sieti WWW od spoločnosti Microsoft umožňuje ľahko preniesť vaše osobné stránky na server WWW poskytovateľa internetových služieb alebo na server WWW na lokálnej sieti (LAN).

Aby ste mohli použiť sprievodcu na publikovanie vašich súborov, musíte mať funkčné spojenie s poskytovateľom internetových služieb.

Skontrolujte, či máte poruke tieto informácie:

•	spojenie s poskytovateľom internetových služieb,

•	protokol, ktorý používa poskytovateľ služieb, napríklad FTP, HTTP Post alebo CRS,

•	internetovú adresu (URL) servera WWW, ktorý chcete použiť na publikovanie súborov,

•	názov priečinku na serveri, kam budete publikovať súbory.

Ak nepoznáte tieto informácie, spojte sa so správcom systému alebo s poskytovateľom internetových služieb.

 Príbuzné témy


Vybranie priečinku alebo súboru

Tu môžete určiť priečinok alebo súbor, ktorý sa má publikovať v sieti WWW:

•	Ak chcete vybrať priečinok, ktorý má byť publikovaný v sieti WWW, kliknite na tlačidlo Prehľadávať priečinky, nájdite a vyberte požadovaný priečinok a potom kliknite na tlačidlo Otvoriť. Ak chcete publikovať aj všetky podpriečinky vybraného priečinka, začiarknite políčko Vrátane podpriečinkov.

•	Ak chcete vybrať súbor, ktorý má byť publikovaný v sieti WWW, kliknite na tlačidlo Prehľadávať súbory, nájdite a vyberte požadovaný súbor a potom kliknite na tlačidlo Otvoriť.

Poznámky

•	Ak publikovaný súbor obsahuje odkazy na iné súbory, napríklad súbory .gif, .jpg alebo iné súbory .htm, skontrolujte, či publikujete na server WWW aj tieto súbory.

•	Keď publikujete priečinok, publikujú sa všetky súbory v tomto priečinku.

•	Ďalšie informácie o publikovaní priečinkov a súborov môžete získať, ak kliknete na tlačidlo Príbuzné témy.

 Príbuzné témy


Výber servera WWW

Tu môžete určiť server WWW, ktorý sa má použiť na publikovanie vybraných súborov. Ak vyberiete server WWW, zobrazia sa tu informácie o tomto serveri.

•	V zozname Server WWW vyberte server, ktorý sa má použiť na publikovanie vybraných súborov.

•	Ak požadovaný server WWW nie je v zozname, môžete po kliknutí na tlačidlo Nový určiť nové nastavenie servera WWW.

 Príbuzné témy


Názov servera WWW

Tu napíšte opisný alebo priateľský názov servera WWW. Keď budete opäť publikovať súbory v sieti WWW, môžete si tento názov vybrať zo zoznamu serverov WWW. Opisný názov môže byť ľubovolný.

•	Do poľa Opisný názov napíšte priateľský názov pre server WWW, napríklad Môj server WWW.

•	Ak na publikovanie na server WWW poskytovateľa internetových alebo intranetových služieb používate špecifický protokol, kliknite na tlačidlo Spresniť a vyberte protokol poskytovateľa v zozname. Ak nepoznáte názov protokolu, kliknite na tlačidlo Ďalej.

Poznámka

•	Ďalšie informácie o pridaní servera WWW môžete získať, ak kliknete na tlačidlo Príbuzné témy.

 Príbuzné témy


Výber poskytovateľa služieb

Tu si môžete vybrať poskytovateľa internetových alebo intranetových služieb, ktorý sa použije pri publikovaní súborov na server WWW. Ak nepoznáte názov poskytovateľa služieb, sprievodca sa môže pokúsiť o jeho určenie.

•	V zozname Poskytovateľ služieb kliknite na názov poskytovateľa.

•	Ak si neviete vybrať poskytovateľa, kliknite na tlačidlo Automatický výber poskytovateľa služieb.

 Príbuzné témy


Určenie URL a lokálneho adresára

Tu môžete určiť internetovú adresu (URL), ktorú Sprievodca publikovaním v sieti WWW od spoločnosti Microsoft použije na publikovanie súborov na server WWW. Zadajte tiež lokálny adresár, ktorý sa má pričleniť k tomuto serveru. Ak napríklad publikujete súbor c:\mojalokalita\obrazky\gifs\ja.gif zo svojho počítača a vyberiete URL http://www.server.sk/mojemeno/mojestranky/ na serveri WWW, potom po vybraní publikovaných súborov a priečinkov uloží sprievodca súbory vždy na správne miesto. Ak ste zadali c:\mojalokalita\obrazky ako lokálny adresár, potom výsledkom pričlenenia relatívnej cesty k URL bude http://www.server.sk/mojestranky/gifs/ja.gif.

•	Do políčka URL alebo internetová adresa napíšte adresu servera WWW zahrňujúcu priečinok na serveri, ktorý je pre vás vyhradený. Ak vám napríklad poskytovateľ internetových služieb alebo správca systému vyhradil priečinok mojemeno/mojestranky na serveri www.server.sk, potom napíšete http://www.server.sk/mojemeno/mojestranky/. Toto URL sa použije v prehľadávači na zobrazenie stránok, ktoré publikujete na sieti WWW.

•	Ak chcete pričleniť určený adresár alebo priečinok na vašom počítači k adresáru na serveri, napíšte názov tohto adresára alebo priečinka do políčka Lokálny adresár, napríklad c:\mojalokalita\obrazky\gifs. Ak ste vybrali publikovaný súbor alebo priečinok, potom sa názov adresára alebo priečinku v políčku Lokálny adresár zobrazí automaticky.

 Príbuzné témy


Publikovanie súborov

Sprievodca publikovaním v sieti WWW od spoločnosti Microsoft získal všetky potrebné informácie na publikovanie súborov a priečinkov na vybraný server WWW.

•	Publikovanie súborov a ukončenie sprievodcu sa uskutoční, keď kliknite na tlačidlo Dokončiť.

 Príbuzné témy


Voľba poskytovateľa služieb

Sprievodca publikovaním v sieti WWW od spoločnosti Microsoft nevie určiť poskytovateľa služieb automaticky.

Ak chcete pokračovať, musíte si vybrať poskytovateľa služieb a zadať spresňujúce informácie o serveri WWW. Ak nepoznáte informácie, ktoré požaduje sprievodca, spojte sa s poskytovateľom internetových služieb alebo so správcom systému.

•	Kliknite na tlačidlo Ďalej, ktorým sa vrátite na obrazovku Výber poskytovateľa služieb. Teraz by ste si nemali vybrať položku Automatický výber poskytovateľa služieb.

 Príbuzné témy


Určenie poskytovateľa CRS

Poskytovateľ CRS (Content Replication System) nevie určiť, ako publikovať váš projekt. Musíte zadať server CRS a názvy projektov CRS. Ďalšie informácie dostanete od poskytovateľa internetových služieb alebo od správcu systému.

•	Do poľa Názov servera CRS napíšte názov servera CRS.

•	Do políčka Názov projektu CRS napíšte názov projektu CRS.

•	Ak chcete konfigurovať ďalšie možnosti CRS, kliknite na tlačidlo Spresniť.

 Príbuzné témy


Konfigurácia poskytovateľa CRS

Tu môžete určiť konfiguráciu CRS, ktorá sa má použiť pri spojení so serverom WWW. Ďalšie informácie dostanete od poskytovateľa internetových služieb alebo od správcu systému.

•	Začiarknite políčko Úplná synchronizácia, ak chcete z lokálneho adresára na server WWW publikovať iba nové alebo aktualizované súbory.

•	Začiarknite políčko Pevné, ak chcete vynútiť publikáciu všetkých súborov v lokálnom adresári aj v prípade, že sa od poslednej publikácie nezmenili.

•	Začiarknite políčko Rámcový režim, ak chcete publikovať súbory použitím zvýšenej bezpečnosti alebo ak použijete na publikovanie súborov nie bezpečné spojenie.

•	Začiarknite políčko Rýchly režim, ak publikujete súbory použitím spoľahlivého spojenia. Táto voľba je vhodná pre publikovanie v intranete.

 Príbuzné témy


Určenie priečinku a servera FTP

Tu môžete určiť názov servera FTP a priečinok stránok WWW. Ďalšie informácie dostanete od poskytovateľa internetových služieb alebo od správcu systému.

•	Do poľa Názov servera FTP napíšte názov servera FTP, kam sa majú odoslať publikované súbory. Overte si u poskytovateľa internetových služieb alebo u správcu systému, či tento server používa protokol FTP. Názov servera FTP sa môže líšiť od adresy URL, ktorú ste už určili. Je dôležité, aby ste tieto informácie zadali presne tak, ako ich určil poskytovateľ internetových služieb.

•	Napíšte názov priečinka, ktorý vám vyhradil poskytovateľ internetových služieb na publikovanie stránok WWW, do poľa Podpriečinok obsahujúci stránky WWW. Mohli by ste napríklad napísať mojemeno/mojestranky. Tento podpriečinok sa použije v prehľadávači pri zobrazení vašich stránok siete WWW.

•	Objaví sa URL, ktoré ste už určili.

 Príbuzné témy


Určenie protokolu HTTP Post

Tu môžete určiť názov servera a príkaz odoslania, ktorý používa server, na ktorý sa majú publikovať vaše súbory. Ďalšie informácie získate od poskytovateľa internetových služieb alebo od správcu systému.

•	Do poľa Názov servera napíšte názov servera, kam sa majú publikovať vaše súbory.

•	Do poľa Príkaz na zverejnenie napíšte názov príkazu odoslania, ktorý používa server, na ktorý sa majú publikovať vaše súbory.

•	Začiarknite políčko Použiť SSL (Secure Sockets Layer), ak je to potrebné.

•	Začiarknite políčko Následné spracovanie je potrebné, ak je to potrebné

•	Ak ste začiarkli políčko Následné spracovanie je potrebné, napíšte adresu URL príkazu ďalšieho spracovania, ktorý sa spustí potom, ako publikujete svoje súbory.

 Príbuzné témy


Microsoft Web Publishing Wizard Troubleshooter
Poradca pri riešení problémov Sprievodcu publikovaním v sieti WWW od spoločnosti Microsoft

Táto časť Pomocníka vám pomôže vyriešiť problémy, ktoré sa môžu vyskytnúť pri publikovaní stránok siete WWW. Väčšinu problémov obvykle spôsobuje nesprávne zadanie informácií v sprievodcovi, zmena situácie alebo problémy v systéme poskytovateľa služieb siete Internet. Vo väčšine prípadov môžete problém vyriešiť, ak sa spojíte s poskytovateľom internetových služieb.

Kliknite na príslušné tlačidlo a potom postupujte podľa návodu na vyriešenie problému.

Kde je problém?

Vyskytla sa vnútorná chyba sprievodcu, chyba pri spustení alebo publikovaní.

Vyskytla sa chyba servera, služby FTP alebo adresy URL.

Vyskytla sa chyba poskytovateľa služieb.

Vyskytla sa chyba CRS.


Wizard and publishing error troubleshooter
Aké je chybové hlásenie?

V Sprievodcovi publikovaním v sieti WWW sa vyskytla neznáma chyba.

Vyskytla sa chyba pri spustení Sprievodcu publikovaním v sieti WWW.

Vyskytla sa chyba pri publikovaní súborov Sprievodcom publikovaním v sieti WWW.

Sprievodca publikovaním v sieti WWW nie je správne nainštalovaný. Odinštalujte sprievodcu a potom ho znovu nainštalujte.

Rozšírená chyba Sprievodcu publikovaním v sieti WWW.

V Sprievodcovi publikovaním v sieti WWW sa vyskytla rozšírená chyba, ale chybové hlásenie nemožno nájsť.

V Sprievodcovi publikovaním v sieti WWW sa vyskytla vnútorná chyba (0x2006).

V Sprievodcovi publikovaním v sieti WWW sa vyskytla vnútorná chyba (0x2007).

Súbor vybratý na publikovanie sa nedá nájsť.

Zlyhala inicializácia bezpečnostného balíka.

Server siete WWW vrátil túto chybu: <error message text>.

Server siete WWW neodpovedá alebo vrátil nerozpoznanú odozvu.


Server error troubleshooter
Aké je chybové hlásenie?

Sprievodca publikovaním v sieti WWW nemohol získať všetky požadované informácie o vašom serveri WWW.

Vyskytla sa chyba, keď Sprievodca publikovaním v sieti WWW vytváral zoznam serverov WWW, na ktoré ste už publikovali.

Sprievodca publikovaním v sieti WWW nemohol použiť požadovaný popisný názov servera WWW, lebo tento názov už používa iný server WWW.

Vyskytla sa chyba, keď Sprievodca publikovaním v sieti WWW ukladal informácie o serveri WWW.

Váš počítač neobsahuje nijaké informácie o vybratom serveri WWW.

Vyskytla sa chyba, keď Sprievodca publikovaním v sieti WWW odstraňoval informácie o serveri WWW.

Server WWW vrátil túto chybu: <error message text>.

Server WWW neodpovedá alebo vrátil nerozpoznanú odozvu.

Poskytovateľ služieb požaduje, aby sa súbor PostInfo nachádzal na serveri. Na serveri sa nedá nájsť súbor PostInfo..

Súbor PostInfo na vybratom serveri nie je platný.

Bezpečnostný balík alebo balíky požadované serverom sa nenašli na vašom počítači.

Poskytovateľ služby FTP sa nemohol pripojiť na Internet.

Poskytovateľ služby FTP sa nemohol prihlásiť na server FTP.

Vybratá adresa URL <URL name> nie je platná.


Service provider error troubleshooter
Aké je chybové hlásenie?

Sprievodca publikovaním v sieti WWW nemohol nájsť poskytovateľa služieb, ktorý sa používa na prenos súborov na váš server WWW.

Sprievodca publikovaním v sieti WWW nemohol získať všetky požadované informácie o tomto poskytovateľovi služieb.

Sprievodca publikovaním v sieti WWW nemohol nájsť súbor alebo súbory požadovaného poskytovateľa služieb.

Súbor alebo súbory požadovaného poskytovateľa služieb sú poškodené alebo zastarané.

Vyskytla sa chyba, keď Sprievodca publikovaním v sieti WWW vytváral zoznam poskytovateľov služieb na tomto systéme.

Sprievodca publikovaním v sieti WWW nemohol určiť verziu poskytovateľa služieb.

Pre váš server WWW nebolo možné automaticky vybrať poskytovateľa služieb.

Sprievodca publikovaním v sieti WWW nemohol získať platný ukazovateľ na požadovaného poskytovateľa služieb.

Vybratý server WWW neuvádza podporu pre vybratého poskytovateľa služieb.

Sprievodca publikovaním v sieti WWW nemôže bežať, lebo nie sú nainštalovaní nijakí poskytovatelia služieb.

Poskytovateľ služieb požaduje, aby sa súbor PostInfo nachádzal na serveri. Na serveri sa nedá nájsť súbor PostInfo.


CRS error troubleshooter
Aké je chybové hlásenie?

Vybratý projekt CRS neobsahuje adresu MAPURL.

Server CRS neodpovedá.

Na publikovanie na tento server CRS nemáte dostatočné prístupové práva.

Poskytovateľ CRS sa nemohol pripojiť na server CRS.

Poskytovateľ CRS nemohol získať všetky požadované informácie zo súboru PostInfo na serveri.


Try a different descriptive name
Skúste iný popisný názov

Napíšte iný popisný názov servera WWW.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Retype the information from your service provider
Napíšte znova informácie od poskytovateľa služieb

Napíšte príslušné údaje presne tak, ako ich určil poskytovateľ služieb. Skontrolujte, či presne zodpovedá syntax a sled malých a veľkých písmen. Ak ste nenapísali príslušné údaje do všetkých požadovaných polí, urobte to teraz.


Check your physical Internet connection
Skontrolujte si vaše fyzické pripojenie na Internet

Je možné, že nevytáčate správne číslo svojho poskytovateľa internetových služieb, máte problém s modemom alebo je chybný sieťový kábel, resp. nie je zastrčený. Skontrolujte všetky zariadenia, ktoré fyzicky pripájajú váš počítač na internet.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Check your user name and password
Skontrolujte meno používateľa a heslo

Skontrolujte, či je správne zadané meno používateľa a heslo. Ak je meno používateľa a heslo zadané správne, a táto chyba sa napriek tomu stále objavuje, spojte sa s poskytovateľom internetových služieb alebo so správcom servera WWW.


Make sure the files are on your computer
Skontrolujte, či sa súbory nachádzajú na vašom počítači

Skontrolujte, či:

•	ste vybrali súbory existujúce na vašom počítači, na sieti alebo na inom médiu,

•	ste vybrali správnu cestu k súborom, ktoré chcete publikovať,

•	máte správne práva na prístup k súborom, ktoré chcete publikovať.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Choose a specific service provider
Zvoľte si poskytovateľa služieb

Sprievodca publikovaním v sieti WWW spoločnosti Microsoft nemôže automaticky určiť poskytovateľa služieb na publikovanie vašich stránok siete WWW.

Ak chcete pokračovať, musíte si zvoliť konkrétneho poskytovateľa služieb a zadať ďalšie informácie o serveri WWW. Ak nepoznáte informácie o serveri WWW, ktoré požaduje sprievodca, spojte sa s poskytovateľom internetových služieb alebo so správcom systému.

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Choose a different CRS project
Zvoľte iný projekt CRS

Sprievodca publikovaním v sieti WWW spoločnosti Microsoft nemôže publikovať stránky, lebo zadaný názov projektu CRS nie je správny alebo tento projekt CRS nebol správne vytvorený poskytovateľom internetových služieb. Postupujte takto:

•	znovu napíšte názov projektu CRS,

•	napíšte nový názov projektu CRS,

•	spojte sa s poskytovateľom internetových služieb alebo správcom systému a skontrolujte, či je projekt CRS vytvorený správne.


Contact Microsoft Technical Support
Spojte sa s technickou podporou spoločnosti Microsoft

Vyskytol sa problém, pri riešení ktorého vám Pomocník na riešenie problémov nedokáže pomôcť. Pravdepodobne sa vyskytla chyba v Sprievodcovi publikovaním v sieti WWW spoločnosti Microsoft. Spojte sa s technickou podporou spoločnosti Microsoft. Je dôležité, aby ste oznámili presný text chýb, ktoré sa vyskytli v sprievodcovi.

Návrat na začiatok témy Riešenie problémov.

Ukončiť Poradcu pri riešení problémov.


Exit the wizard and try again
Ukončite sprievodcu a skúste to znova

V Sprievodcovi publikovaním v sieti WWW spoločnosti Microsoft sa vyskytla chyba. Ukončite sprievodcu. Ak chcete pokračovať, spusťte sprievodcu a zadajte informácie potrebné na publikovanie súborov.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Restart your computer and try again
Znovu spusťte počítač a skúste to znova

1	Ukončite Sprievodcu publikovaním v sieti WWW spoločnosti Microsoft a všetky ostatné otvorené programy.

2	Kliknite na ponuku Štart (Start) a potom kliknite na položku Vypnúť (Shut Down).

3	Kliknite na položku Reštartovať počítač (Restart the computer).

4	Kliknite na tlačidlo Áno (Yes).

•	Spusťte sprievodcu.

•	Zadajte informácie potrebné na publikovanie súborov.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Uninstall and then reinstall the wizard
Odinštalujte a potom znovu nainštalujte Sprievodcu publikovaním v sieti WWW spoločnosti Microsoft

1	Kliknite na ponuku Štart (Start) a potom kliknite na položku Nastavenia (Settings).

2	Kliknite na položku Ovládací panel (Control Panel).

3	Kliknite na položku Pridať alebo odstrániť programy (Add/Remove Programs).

4	Vyberte položku Sprievodca publikovaním v sieti WWW spoločnosti Microsoft.

5	Kliknite na tlačidlo Pridať alebo Odstrániť.

•	Znovu spusťte počítač.

•	Znovu nainštalujte Sprievodcu publikovaním v sieti WWW.

•	Spusťte sprievodcu.

•	Zadajte informácie potrebné na publikovanie súborov.

Vyriešil sa tým problém?

Áno. Ukončiť Poradcu pri riešení problémov.

Nie. Čo iné mohlo spôsobiť tento problém?


Contact your Internet service provider
Spojte sa s poskytovateľom internetových služieb

Vyskytol sa problém, pri riešení ktorého vám tento Poradca nedokáže pomôcť. Informácie, ktoré ste zadali sprievodcovi, asi neboli správne, mohli sa zmeniť nastavenia na serveri poskytovateľa internetových služieb alebo má poskytovateľ internetových služieb systémové problémy.

Ak chcete ďalej používať Sprievodcu publikovaním v sieti WWW spoločnosti Microsoft, musí byť publikačný server WWW funkčný, musíte mať na tomto serveri dostatočné práva a musíte zadať presné a správne informácie o poskytovateľovi služieb a serveri WWW.

Ak boli všetky vaše pokusy o vyriešenie problému neúspešné, spojte sa s osobou spravujúcou server WWW, na ktorý sa pokúšate publikovať svoje súbory. Je to buď poskytovateľ internetových služieb, alebo správca systému. Je dôležité, aby ste poskytovateľovi internetových služieb oznámili chyby, ktoré sa vyskytli na vašom systéme.

Ak sa chyba vyskytuje iba v sprievodcovi, spojte sa s technickou podporou spoločnosti Microsoft.

Návrat na začiatok Poradcu.

Ukončiť Poradcu pri riešení problémov.


Internal error
Toto je vnútorná chyba.